Ljubljana, 16.08.2016

***Članicam Mreže MaMa***

Vabimo vas na »job shadowing« v mednarodnem kratkoročnem EVS projektu **Say hello to tolerance!.** »Job shadowing« je namenjen mladinskim delavcem, ki bi jih v vaših organizacijah želeli bolje pripraviti na izvajanje mednarodnih mladinskih projektov, predvsem Evropsko prostovoljno službo.

Projekt bo potekal **od ponedeljka, 26.9.2016, do petka, 28.10.2016**, po različnih mladinskih centrih po Sloveniji. Za »job shadowing« si lahko mladinski delavci izberejo katerikoli dan med 30.9 in 4.10.2016, ko bodo prostovoljci v začetnem uvajalnem obdobju v Ljubljani.

V luči aktualnega družbenega dogajanja narašča tudi nestrpnost in sovražni govor in to je je pravi povod za projekt promocije strpnosti in medkulturnega dialoga med mladimi, ki ga bo Mreža MaMa organizirala pod imenom **»Say hello to tolerance«.**

Verjamemo, da je trenutek, ko se mladi zavejo posledic nestrpnosti in se aktivirajo v boju proti diskriminaciji, izrednega pomena, zato smo se odločili za izvedbo projekta, v katerem bodo prostovoljci med svoje sovrstnike širili kampanjo o strpnosti. Z njim želimo mladim približati mednarodno mobilnost in program **Erasmus + Mladi v akciji**, ter jih spodbuditi h kritičnem razmišljanju na področju zagotavljanja in negovanja strpne in vključujoče družbe.

Ob 20. obletnici Evropske prostovoljne službe želimo opozoriti na učinke mednarodne mobilnosti na mladega človeka. Promocija bo usmerjena tudi na doprinos mednarodne mobilnosti k medkulturnemu dialogu, družbeni raznolikosti in posledično k socialni vključenosti in sprejemanju različnosti znotraj EU.

V projekt bo vključenih **16 prostovoljcev iz 8 držav (Estonije, Italije, Madžarske, Nemčije, Španije, Romunije, Turčije in Finske)**. Skozi terensko delo bodo dobili uvid v razmere, s katerim bo zasnovana promocijska kampanja, v kateri bodo med mlade širili glas strpnosti. Obiskovali bodo mladinske centre in srednje šole, kjer bodo promovirali strpnost in mlade spodbujali k aktivni participaciji pri projektu.

Mladi bodo v kampanjo vključeni prek svojih prispevkov (fotografija, grafiti, plakati, poezija itd).

Učinek na udeležence in sodelujoče organizacije:

- krepitev zavedanja o medkulturnem dialogu, strpnosti in toleranci ter učinkih mednarodne mobilnosti in krepitev evropske zavesti,

- pridobivanje neformalnih kompetenc in novih znanj (organizacijske, izvedbene, promocijske veščine, komunikacijske spretnosti, nadgradnja znanja angleškega jezika), ki bodo izboljšale njihove zaposlitvene možnosti

- mednarodna izkušnja in delo v mednarodni delovni zasedbi,

- širitev in krepitev kreativnega in ustvarjalnega razmišljanja

- krepitev kritičnega razmišljanja

- razumevanje individualnega in skupinskega dela

- nadgradnja dosedanjih izkušenj in referenc s področja programa Erasmus + MvA

- krepitev mednarodnega sodelovanja in širjenje mednarodnih partnerjev in poznanstev

- krepitev mednarodnih izkušenj organizacije in koordinacije projektov

Osnovni namen »job shadowinga« je opazovanje dela trenerjev in mentorjev v projektu, ter pridobivanje znanj, ki se bodo predstavljala v posameznem dnevu in je predvsem namenjen aktivnim mladim organizacij, ki še nimajo veliko izkušenj na tovrstnih projektih.

Za članice Mreže MaMa je »job shadowing« brezplačen.

Skupinski EVS bo potekal v sproščenem vzdušju po metodah neformalnega izobraževanja in bo temeljil na prenosu znanj in izkušenj.

Projekt je voden s strani zaposlenih Mreže MaMa in zunanjih sodelavcev.

Prijavite se s prijavnim obrazcem **do 29.8.2016.**

Mladinski delavci izpolnite obrazec [tukaj.](https://docs.google.com/forms/d/e/1FAIpQLScvOIvvgQ_CMXMiI7T-Q1xEHuMzpYMsNfSxsa4Sxb8LM3Bl-g/viewform)

Potrditev udeležbe boste prejeli do ponedeljka, 31.8.2016.

Za vse dodatne informacije se lahko obrnete na laura.krancan@mreza-mama.si ali telefonsko številko 041 931 940.

Pridružite se nam, vsekakor bo zabavno, poučno in zanimivo!

Vaša Ekipa Mreže MaMa